text: Godt at møde gerningsmanden 
  28 januar 2012 kl. 13.56
  Politiet har stor succes med konfliktmæglinger. Det hjælper ofte for både offer og gerningsmand at møde hinanden.
  Linda Thomsen har tre gange inden for halvandet år haft besøg af en røver i sin nærbutik i Nørre Nebel. 
  Én af gerningsmændene har hun mødt ved en såkaldt konfliktmægling, og det har hjulpet hende. 
  - Det var rigtig godt. Jeg fik jo faktisk hans livshistorie og fik at vide, hvorfor han skulle have fat i nogle hurtige penge. Jeg fandt jo ud af, at han faktisk var en ganske almindelig, ung mand, der var kommet ud i noget skidt, forklarer Linda Thomsen. 
  Syd og Sønderjyllands Politi havde et mål om 40 konfliktmæglinger i 2011, men nået helt op på 67.
  